钦定古今图书集成/明伦汇编/氏族典/第119卷 > 陈拟
## 钦定古今图书集成/明伦汇编/氏族典/第119卷 > 陈拟

按《陈书陈拟传》，“拟字公正，高祖疏属也。少孤贫，性质
直彊记。高祖南征交趾，拟从焉。及进讨侯景，至豫章，
以拟为罗州刺史，与胡颖共知后事，并应接军粮。高
祖作镇朱方，拟除步兵校尉、曲阿令。绍泰元年，授贞
威将军、义兴太守。二年，入知卫尉事，除员外散骑常
侍、明威将军、雍州刺史资，监南徐州。高祖践祚，诏为”
承修县开国侯，邑五百户。寻除轻车将军，兼南徐州
刺史，常侍如故。其年，授通直散骑常侍、中领军。三年，
复以本官监南徐州。世祖嗣位，除丹阳尹，常侍如故。
坐事，又以白衣知郡，寻复本职。天嘉元年卒，时年五
十八。赠领军将军，谥曰“定。”二年，配享高祖庙廷。子党
嗣。